Karhujärvi (Oulu)

Karhujärvi on järvi Oulun Vepsällä. Sen pinta-ala on 9,96 hehtaaria ja korkeus meren pinnasta 82,5 metriä. Kaakkois-luoteissuntainen noin kuusisataa metriä pitkä ja leveimmillään parisataametrinen järvi on lähellä Ahvenselälle menevää metsäautotietä, joka on Kivijärven tien sivuhaara. Asumaton järvi laskee Karhuojaa pitkin Sanginjokeen eli kuuluu Oulujoen vesistöön. Järven rannat ovat suota, vaikka sitä ympäröivätkin useat kankaat kaakon suuntaa lukuun ottamatta. Lähteet